আল মুসাইমির স্পোর্টস ক্লাব
আল মুসাইমির স্পোর্টস ক্লাব (আরবি: نادي المسيمير الرياضي‎, ইংরেজি: Al-Mesaimeer SC; সাধারণত আল মুসাইমির এসসি অথবা শুধুমাত্র আল মুসাইমির নামে পরিচিত) হচ্ছে মুসাইমির ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৬ সালে আল নাহদা স্পোর্টস ক্লাব নামে প্রতিষ্ঠিত হয়েছে। ৩,০০০ ধারণক্ষমতাবিশিষ্ট আল সাইলিয়া স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ক্রোয়েশীয় সাবেক ফুটবল খেলোয়াড় ড্রাগন তাদিচ। ঘরোয়া ফুটবলে, আল মুসাইমির এপর্যন্ত ১টি শিরোপা জয়লাভ করেছে; যা হচ্ছে ২০০১ কাতারি দ্বিতীয় বিভাগের শিরোপা। বাসেল সামিহ জাইদান, আব্দুলরহমান সামির, এরিভেলতো, মুহাম্মদ আদনান দারজাল এবং মুহাম্মদ নুরির মতো খেলোয়াড়গণ আল মুসাইমিরের জার্সি গায়ে মাঠ কাঁপিয়েছেন।